
Promovabilitate de 91,09 % în județul Cluj, la  concursul național de ocupare a posturilor didactice/catedrelor din unitățile de învățământ preuniversitar, sesiunea 2026, după etapa de soluționare a contestațiilor


Ministerul Educației și Cercetării, Inspectoratul Școlar Județean Cluj au publicat astăzi, 3 august 2026, pe site-ul http://titularizare.edu.ro  și la sediul Inspectoratului Școlar Județean Cluj rezultatele finale obținute de către cadrele didactice din județul Cluj, la concursul național pentru ocuparea posturilor didactice din învățământul preuniversitar, sesiunea 2026, după soluționarea contestațiilor.
În județul Cluj, în etapa de soluționare a contestațiilor, din cadrul concursului național de titularizare, sesiunea 2026, au fost depuse 326 de solicitări pentru reevaluarea lucrărilor scrise. 
Dintre acestea, 216 de lucrări au înregistrat note mai mari, decât cele obținute în evaluarea inițială, 109 de lucrări au fost reevaluate cu note mai mici decât cele obținute inițial, iar 1 lucrare nu a înregistrat modificări ale notei acordate inițial.
Procentul notelor între 7,00 și 10 obținute de către candidații care au susținut proba scrisă la concursul național pentru ocuparea posturilor didactice din învățământul preuniversitar a crescut cu 3,58%, de la 59,65% (înainte de soluționarea contestațiilor) la 63,23 % (după soluționarea contestațiilor), aspect care menține județul Cluj pe a doua poziție în clasamentul național.
Ca urmare a afișării rezultatelor finale, în județul Cluj rata finală de promovabilitate (note peste 5.00) este de 91,09%, în creștere cu 2% față de rata de promovabilitate inițială, înainte de soluționarea contestațiilor (89,09%).
De asemenea, în județul Cluj numărul  notelor de 10  se menține la două, fiind obținute de către candidați care au susținut proba scrisă la disciplina biologie, respectiv învățământ preșcolar, educatoare, linia română.
1.553 de candidați (91,09%) au obținut note peste 5.00, iar 1.078 de candidați (63,23%) au obținut note peste 7.00.
Reamintim faptul că la proba scrisă din cadrul concursului național de ocupare a posturilor didactice/catedrelor vacante/rezervate din învăţământul preuniversitar, desfăşurată miercuri, 21 iulie 2026, în 6 centre de examen organizate la nivelul județului Cluj, s-au înscris pentru susținerea concursului național de ocupare a posturilor didactice/ catedrelor vacante/ rezervate din învăţământul preuniversitar un număr de 2.099 de candidați, dintre care 451 de candidați sunt din promoția curentă. 
[bookmark: _o02khqgekqjw]Au fost prezenți 1758 de candidaţi, reprezentând 86,77%, dintre cei 2026 candidați cu drept de participare la această probă scrisă. 
În județul Cluj, numărul posturilor scoase la concursul național de ocupare a posturilor/ catedrelor didactice vacante/rezervate din unităţile de învăţământ preuniversitar, în sesiunea 2026, este de 1469, dintre care  144 de posturi sunt pentru angajare în învățământ pe durată nedeterminată. 
Disciplinele de concurs cu cel mai mare număr de candidați înscriși sunt: învățământ preșcolar în limba română (368 candidați), învățământ primar în limba română (330 candidați), psihopedagogie/ consiliere psihopedagogică (168 candidați), limba și literatura engleză/franceză/germană/italiană (145 candidați), educație fizică și sport (144 candidați), limba și literatura română (111 candidați).

Repartizarea candidaților pe posturi, în ordinea descrescătoare a notelor obținute la proba scrisă, se realizează în ședințe publice, organizate de către Inspectoratul Școlar Județean Cluj, în perioada 5-6 august 2026.
Toate informațiile, precum și calendarul complet al mobilității personalului didactic din învățământul preuniversitar, sunt disponibile și pe site-ul Inspectoratului Școlar Județean Cluj: https://www.isjcj.ro/resurse-umane/mobilitate-personal/.

